Shirika la Hifadhi za Taifa Tanzania

Shirika la Hifadhi za Taifa Tanzania linalojulikana kwa jina la TANAPA lina jukumu la usimamizi wa hifadhi za taifa nchini, kwa lengo la kulinda bayoanuai na kukuza utalii endelevu. TANAPA ni shirika la serikali na mapato yake yote yanarejeshwa kwenye shirika. Linaongozwa na sheria mbalimbali zikiwa ni pamoja na Sheria ya Hifadhi za Taifa, Sura ya 282 ya 2002 na Sheria ya Uhifadhi wa Wanyamapori Na. 5 ya 2009. TANAPA inasimamia hifadhi za Taifa 21 zinazochukua takriban asilimia 15 ya eneo la ardhi na ina jukumu la kuhifadhi na kusimamia wanyamapori nchini Tanzania, na pia kusimamia sheria na kanuni zinazohusiana na sekta hii. Inasimamia bioanuwai ya nchi, kulinda na kuhifadhi mimea na wanyama. Shirika halina mamlaka juu ya mapori ya akiba kama vile Pori la Akiba la Selous ambalo linasimamiwa na Mamlaka ya Wanyamapori Tanzania ijulikanayo kwa jina TAWA na Hifadhi ya Ngorongoro inayosimamiwa na Mamlaka ya Hifadhi ya Ngorongoro.

Ilani ya Arusha ilitoa msingi wa upanuzi wa shirika la Hifadhi ya Taifa ya Tanzania na ongezeko la maeneo ya hifadhi nchini, hadi kufikia Desemba 2015 mbuga, hifadhi na maeneo ya mapori ya akiba yanachukua takriban asilimia 14 ya ardhi.[2] Kwa sasa TANAPA inaongozwa na Sheria ya Hifadhi za taifa Sura ya 282 ya 2002 na inasimamia hifadhi 21 za taifa.

 Marejeo 

Jamii:Hifadhi za Taifa za Tanzania
Jamii:Mashirika ya serikali ya Tanzania